
ОБЯВА 
ЗА НАБИРАНЕ НА ЗАЯВЛЕНИЯ 
ЗА БЕЗПЛАТНО ПРЕДОСТАВЯНЕ НА КОМПОСТЕРИ НА ДОМАКИНСТВА ОТ ОБЩИНА КОЧЕРИНОВО

Община Кочериново стартира Кампания за прием на заявления за набиране на желаещи граждани да получат безплатно компостери във връзка с изпълнение на Дейност 5„Разработване и прилагане на мерки за смекчаване и адаптация към климатичните промени“, Мярка 4 „Пилотно въвеждане на домашно компостиране на биоразградими отпадъци в 600 домакинства от всички населени места в община Кочериново“ по проект „Прилагане на мерки за успешна адаптация към климатичните промени“ №BGENVIRONMENT-4.003-0017, финансиран по програма ООСКП на ФМ на ЕИП 2014-2021, по който Община Кочериново е партньор.
1. Условия за участие
Компостерите се предоставят на лица, живеещи на територията на община Кочериново. За целта е необходимо да бъде подадено Заявление за получаване на компостер (по образец) по време на настоящата кампания. 
Заявлението може да бъде получено от деловодството на Община Кочериново или да изтеглите от тук – Заявление!
2. Основна информация за получаване и ползване на компостера
Компостерът се получава от представител на Община Кочериново с подписване на приемо-предавателен протокол в комплект с ръчен аератор, активатор, ръководство за компостиране и стикер. 
Компостери ще се предоставят и ползват единствено и само от домакинства на територията на общината Кочериново като се предоставят на един от членовете на домакинството, подал Заявление за получаване на компостер. 
Компостерите следва да се използва единствено и само по предназначение и да се стопанисват с необходимата грижа от домакинствата.
За нуждите на проекта получателите на компостери са длъжнr да оказват съдействие на представители на Община Кочериново и да предоставят информация за резултатите от домашното компостиране, както и при извършване на посещения и проверки, свързани с  изпълнението на дейността по домашно компостиране.
Преди предоставяне на компостера ще бъде организирана и направена демонстрация за начин на използване.
При отказ от участие в проекта полученият компостер и аератор се предават на служители на Община Кочериново с подписване на приемо-предавателен протокол и във вида, в който са получени.
3. Място и срок за подаване на заявленията
Желаещите кандидати подават попълнено Заявление за получаване на компостер в деловодството на Община Кочериново на адрес: град Кочериново, пл. „Трети март” № 1.
Периодът за прием на заявления по настоящата кампания е от 03.04.2023 г. (понеделник) до 31.05 2023 г. (сряда) включително. Срока ще бъде удължен, ако в този период не са раздадени всички компостери.
4. Разглеждане на постъпилите заявления 
Постъпилите заявления в срока на настоящата кампанията ще бъдат разгледани за съответствие с поставените изисквания и ще бъде изготвен списък на лицата, на които да бъдат предоставени компостери по проекта.  Списъкът ще съдържа имената на заявителите, класирани по низходящ ред съгласно датата на постъпване на заявлението в Община Кочериново. След одобрението му от Кмета на Община Кочериново се публикува на уеб сайта на Общината. 
При получени повече от 600 заявления в срока на кампанията, отговарящи на изискванията, компостери ще се предоставят до изчерпване на количеството по ред съгласно одобрените списъци. 
При получени и одобрени по-малък брой заявления от наличните 600 бр. компостери ще се проведат допълнителни кампании до изчерпване на количествата и обхващане на минимум 600 домакинства на територията на Община Кочериново. 
Информация за резултатите от настоящата кампания и списък с лицата, на които ще бъдат предоставени компостери, ще бъде публикуван на сайта на Общината до  14 (четиринадесет)дни след края на кампанията. Тогава ще бъда публикувана и информация за организацията и графика за раздаване на компостерите.

5. За допълнителна информация и запитвания: 
Катя Селска – Еколог, тел. 0879 130 349
Радка Георгиева– Координатор по проекта, тел.0897000484

Обявата е публикувана на сайта на Община Кочериново и е поставена на видни и достъпни места във всички населени места в Община Кочериново.

Екип  за управление на проекта
Община Кочериново

Настоящата обява е създадена в рамките на проект „Прилагане на мерки за успешна адаптация към климатичните промени“, № BGENVIRONMENT-4.003-0017, който се осъществява с финансовата подкрепа на Програма „Опазване на околната среда и климатични промени“ чрез ФМ на ЕИП 2014-2021. Цялата отговорност за съдържанието на документа се носи от Община Благоевград и при никакви обстоятелства не може да се счита, че този документ отразява официалното становище на Програмния оператор и/или Офиса на Финансовия механизъм.

